Diari Oficial de la Generalitat Valenciana


Sumari del DOGV 7082, del 05-08-2013 (2013/7949)

Subhasta de béns immobles a Alginet.
------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7949


Organisme emissor
:   Notaria de Salvador José González Rodrigo

Tipus de document
:   Subhasta

Subhasta de béns immobles a Alginet. [2013/7949]  
Salvador José González Rodrigo, notari d'Alginet (València), amb despatx en l'avinguda dels Reis Catòlics, número 43, entresòl B, faig saber:  
Que davant meu es tramita el procediment extrajudicial d'execució hipotecària, amb data d'inici 10 d'abril de 2013, de la finca i plaça d'aparcament vinculat següent:  
(Setze). Vivenda de la dreta, assenyalada la seua porta d'accés des de l'escala amb el número 12 i plaça d'aparcament per a automòbil vinculada a esta. És del tipus C. Ocupa una superfície de cent quaranta-quatre metres, quaranta-huit decímetres quadrats, dels quals corresponen: cent quinze metres, seixanta-sis decímetres quadrats a la superfície construïda, dènou metres noranta-quatre decímetres quadrats a 1/24 part de la superfície del garatge vinculada a esta vivenda amb caràcter indivís, i situada en la part posterior del soterrani de l'immoble; huit metres huitanta-huit decímetres quadrats a la seua participació en la propietat comuna dels servicis de la finca. Interiorment, la vivenda es distribuïx en vestíbul, quatre dormitoris, menjador, bany complet, lavabo, cuina, solana i galeria al fons. Limita: al davant, amb l'avinguda de situació; per la dreta mirant a la façana, amb Enrique Company Bernia; per l'esquerra, amb un desllunat obert, en part amb la vivenda del centre, en esta mateixa planta, porta 11, buit d'escala i celobert, i al fons, amb el celobert interior.  
  
Quota: tres centèsimes.  
Inscripció: inscrita en el Registre de la Propietat de Carlet 2, al tom 1247, llibre 187, foli 97, finca número 15038.  
Referència cadastral: 0293059-DP-0197-K-8703-EW.  
Integració: forma part de l'edifici situat a Alginet, avinguda dels Reis Catòlics, número 43.  
I atés que pertoca la subhasta de la dita finca i plaça vinculada, esta es portarà a efecte amb les condicions següents:  
1. S'assenyala una única subhasta, que tindrà lloc el dia 3 de setembre de 2013, a les 10.30 hores, que es regirà pel que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris, i en el que no fóra incompatible per l'article 236 del Reglament Hipotecari d'acord amb el que disposa la disposició transitòria quinta de la Llei 1/2013, de 14 de maig, de mesures per a reforçar la protecció als deutors hipotecaris, reestructuració del deute i lloguer social.  
2. La subhasta se celebrarà en el domicili de la notaria, situat a Alginet, avinguda dels Reis Catòlics, número 43, entresòl B.  
3. El tipus per a la subhasta és de cent setanta-tres mil nou-cents setanta-tres euros (173.973,00 €).  
4. La documentació i el certificat registral a què es referixen els articles 236.a i 236.b del Reglament Hipotecari poden consultar-se en la notaria; s'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'executa continuaran subsistents.  
5. Els postors hauran de consignar prèviament en la notaria el 30 per cent del tipus corresponent.  
6. L'adjudicació a favor de l'executant o la rematada a favor d'este o d'un creditor posterior només podran fer-se amb la condició de cedir-les a un tercer.  
  
Alginet, 25 de juliol de 2013. El notari: Salvador José González Rodrigo.